**ΑΝΑΡΤΗΤΕΑ ΣΤΟ ΔΙΑΔΙΚΤΥΟ Αρ. Απόφασης 528 /2018**

 **ΑΔΑ:** ΩΨΞΒΩΨΑ-ΜΗΣ

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 60ο/2018 Της 29Ης ΟΚΤΩΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση έκθεσης αποτελεσμάτων Γ΄ τριμήνου 2018 ’’**

Στην Άρτα, σήμερα, 29-10-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **25839/25-10-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Λιλής Γεώργιος**  **6. Ζέρβας Κων/νος** | **ΑΠΟΝΤΕΣ**  **1.Βασιλάκη –Μητρογιώρου**  **Βικτωρία**  **2. Παπαϊωάννου Κων/νος**  **3. Κοσμάς Ηλίας** |

Στη συνεδρίαση παραβρέθηκε ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρικλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή έκανε δεκτή πρόταση του Προέδρου της να συζητηθούν έξι (6) έκτακτα θέματα.

Ο κ. Πρόεδρος εισηγούμενος το 2ο τακτικό θέμα: **Έγκριση έκθεσης αποτελεσμάτων Γ΄ τριμήνου 2018** έθεσε υπόψη της Επιτροπής την εισήγηση της Οικονομικής Υπηρεσίας η οποία αναφέρει τα εξής:

Στα πλαίσια ελέγχου της υλοποίησης του προϋπολογισμού Γ’ τριμήνου 2018 και έχοντας υπόψη :

* Την παρ. 1β του άρθ. 72 του Ν. 3852/2010 (ΦΕΚ 87/Α’/7-6-2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης»).
* Τις διατάξεις της παρ. 9 του άρθρου 266 και της παρ. 10 του άρθρου 268 του Ν. 3852/2010 , όπως αυτές αντικαταστάθηκαν από τα άρθρα 39 και 40 του Ν. 4257/2014 (ΦΕΚ 93/Α’/14-4-2014 «Επείγουσες ρυθμίσεις αρμοδιότητας Υπουργείου Εσωτερικών»).
* Τις διατάξεις της παρ. 4α του άρθρου 43 του Ν. 3979/2011 (ΦΕΚ 138/Α’/16-6-2011 «Για την ηλεκτρονική διακυβέρνηση και λοιπές διατάξεις»), που συμπληρώνουν τις διατάξεις της παρ. 9 του άρθρου 266 και της παρ. 10 του άρθρου 268 του Ν. 3852/2010.
* Τις διατάξεις των άρθρων 39 και 40 του Ν. 4257/2014 , σύμφωνα με τις οποίες «Η οικονομική επιτροπή, έπειτα από εισήγηση του υπευθύνου των οικονομικών υπηρεσιών του οικείου Δήμου, μετά τη λήξη κάθε τριμήνου υποβάλλει στο δημοτικό συμβούλιο έκθεση για τα αποτελέσματα εκτέλεσης του προϋπολογισμού, κατά το χρονικό διάστημα από την αρχή του οικονομικού έτους έως το τέλος του συγκεκριμένου τριμήνου. Στην έκθεση διατυπώνονται και οι τυχόν παρατηρήσεις της μειοψηφίας και επισυνάπτεται σε αυτή η εισήγηση του υπευθύνου οικονομικών υπηρεσιών, καθώς και η έκθεση του προηγούμενου τριμήνου. Η έκθεση μετά των συνημμένων της υποβάλλεται στο δημοτικό συμβούλιο εντός προθεσμίας τριάντα (30) ημερών από τη λήξη κάθε τριμήνου. Εάν, με την ανωτέρω έκθεση του δεύτερου και τρίτου τριμήνου κάθε οικονομικού έτους, διαπιστωθεί από την οικονομική επιτροπή, σύμφωνα με την πορεία και την εκτίμηση είσπραξης των εσόδων, ότι στον προϋπολογισμό έχουν εγγραφεί υπερεκτιμημένα έσοδα ή έσοδα που εκτιμάται ότι δεν θα εισπραχθούν έως το τέλος της χρήσης, το δημοτικό συμβούλιο προβαίνει υποχρεωτικά σε αναμόρφωση αυτού, με απόφασή του που λαμβάνεται εντός προθεσμίας δεκαπέντε (15) ημερών από την υποβολή σε αυτό της έκθεσης από την οικονομική επιτροπή, μειώνοντας τα παραπάνω έσοδα, σύμφωνα με την εισήγησή της και αντιστοίχως το σκέλος των δαπανών, ώστε να μην καταστεί σε καμία περίπτωση ελλειμματικός ο προϋπολογισμός. Σε περιπτώσεις όπου από την έκθεση προκύπτει ότι δεν απαιτείται αναμόρφωση του προϋπολογισμού, αυτό διαπιστώνεται από το δημοτικό συμβούλιο με απόφασή του που λαμβάνεται εντός της ίδιας προθεσμίας, δυνάμενο αυτό να προβεί σε αναμόρφωσή του για τους λόγους που αναφέρονται στο προηγούμενο εδάφιο. Οι ανωτέρω αποφάσεις υποβάλλονται στον Ελεγκτή Νομιμότητας για έλεγχο. Η έκθεση, μετά των συνημμένων της και η απόφαση του δημοτικού συμβουλίου αναρτώνται στην ιστοσελίδα του οικείου Δήμου και στο διαδίκτυο, σύμφωνα με τα οριζόμενα στο ν. 3861/2010 («Πρόγραμμα Διαύγεια»), γνωστοποιούμενοι οι σχετικοί αριθμοί διαδικτυακής ανάρτησης (ΑΔΑ) στον Ελεγκτή Νομιμότητας και στην οικεία υπηρεσία Επιτρόπου για την εφαρμογή των διατάξεων του άρθρου 277 του ν. 3852/2010. Τα στοιχεία που πρέπει να περιλαμβάνονται στην έκθεση ή και να τη συνοδεύουν, καθώς και κάθε άλλο θέμα για την εφαρμογή της παραγράφου αυτής καθορίζονται με απόφαση του Υπουργού Εσωτερικών.»
* Την υπ’ αριθμ. οικ. 40038/09.09.2011 (ΦΕΚ 2007/09.09.2011 τεύχος Β’) απόφασης του Υπουργού Εσωτερικών περί «Καθορισμού των στοιχείων τα οποία περιλαμβάνονται στην έκθεση αποτελεσμάτων εκτέλεσης του προϋπολογισμού των Δήμων και Περιφερειών», που εκδόθηκε κατ’ εξουσιοδότησης της ανωτέρω διάταξης . Η τριμηνιαία έκθεση των αποτελεσμάτων εκτέλεσης του προϋπολογισμού των δήμων, συντάσσεται σύμφωνα με τα υποδείγματα, που επισυνάπτονται στην ανωτέρω απόφαση και αποτελούν αναπόσπαστο μέρος αυτής.
* Την υπ’ αριθμ. 34574/18 ΚΥΑ των Υπουργών Οικονομικών και Εσωτερικών «Καθορισμός διαδικασίας στοχοθεσίας, υπολογισμού οικονομικών αποτελεσμάτων και παρακολούθησης των προϋπολογισμών των ΟΤΑ και των νομικών τους προσώπων που αποτελούν φορείς της Γενικής Κυβέρνησης από το Παρατηρητήριο Οικονομικής Αυτοτέλειας των ΟΤΑ-θέματα λειτουργίας του Παρατηρητηρίου Οικονομικής Αυτοτέλειας των ΟΤΑ» (ΦΕΚ 2942/Β’/2018) και το υπ’ αριθμ. 3635/Β’ /2018 ΦΕΚ παρ. 5 στις 27/8/2018 στο οποίο γίνεται διόρθωση σφάλματος με δημοσίευση των πινάκων στοχοθεσίας
* Την υπ’ αριθμ. 7261/22-2-2013 (ΦΕΚ Β 450/26-2-2013) ΚΥΑ «Καθορισμός διαδικασιών και κριτηρίων για την παρακολούθηση του «Ολοκληρωμένου Πλαισίου Δράσης» (Ο.Π.Δ.) και την εφαρμογή του Προγράμματος Εξυγίανσης από το Παρατηρητήριο του άρθρου 4 του ν. 4111/2013». Στο άρθρο 10 της . 34574/18 ΚΥΑ προβλέπεται ότι : «η παρούσα ισχύει από τη δημοσίευσή της στην Εφημερίδα της Κυβερνήσεως. Για όσα θέματα δε ρυθμίζονται με τις διατάξεις της παρούσας εξακολουθεί να ισχύει η με αριθ. 7261/22.02.2013 (Β΄450) απόφαση των Υπουργών Οικονομικών και Εσωτερικών.
* Την υπ’ αριθμ. 661/2017 απόφαση του οικείου Δημοτικού Συμβουλίου με τις οποίες ψηφίστηκε ο προϋπολογισμός του έτους 2018 και εγκρίθηκε με την αριθ. 19444/7-2-2018 Απόφαση του Συντονιστή Αποκεντρωμένης Διοίκησης Ηπείρου – Δυτικής Μακεδονίας .
* Τα έσοδα , έξοδα και γενικά τα οικονομικά δεδομένα , όπως αυτά αποτυπώνονται στους επισυναπτόμενους πίνακες

Εισηγούμαστε προς την Οικονομική Επιτροπή τα εξής :

Α. Τα στοιχεία που περιλαμβάνονται στην τριμηνιαία έκθεση, ως προς τα αποτελέσματα εκτέλεσης του προϋπολογισμού , όπως αυτά εμφανίζονται στους συνημμένους πίνακες, οι οποίοι διαβιβάζονται στην οικονομική επιτροπή και αποτελούνται από :

* Τον Πίνακα 1 , που περιλαμβάνει τα αποτελέσματα εκτέλεσης προϋπολογισμού των εσόδων Γ΄ τριμήνου έτους 2018
* Τον Πίνακα 2, που περιλαμβάνει τα αποτελέσματα εκτέλεσης προϋπολογισμού των δαπανών Γ΄ τριμήνου έτους 2018
* Τον πίνακα 3, που περιλαμβάνει τα στοιχεία ισολογισμού Γ’ τριμήνου 20178


Ακολούθως θέτουμε υπόψη σας τους παρακάτω πίνακες στους οποίους εμφανίζονται ανά πρωτοβάθμιο κωδικό, α) Τα Έσοδα και Εισπράξεις, β) Τα Έξοδα και Πληρωμές με τα προϋπολογισθέντα και τα τελικά απολογιστικά διαμορφωμένα ποσά στο τέλος του εξαμήνου και γ) Τα Στοιχεία ισολογισμού (πίνακες επισυνάπτονται και αποτελούν αναπόσπαστο μέρος της παρούσας)





|  |  |  |  |  |  |
| --- | --- | --- | --- | --- | --- |
| *ΠΙΝΑΚΑΣ 3* | |  |  |  |  |
| ***ΕΛΛΗΝΙΚΗ ΔΗΜΟΚΡΑΤΙΑ*** | |  |  |  |  |
| ***ΝΟΜΟΣ ΑΡΤΑΣ*** | |  |  |  |  |
| ***ΔΗΜΟΣ ΑΡΤΑΙΩΝ*** | |  |  |  |  |
| **ΤΡΙΜΗΝΙΑΙΑ ΕΚΘΕΣΗ** | |  |  |  |  |
| **ΣΤΟΙΧΕΙΑ ΙΣΟΛΟΓΙΣΜΟΥ 3ου ΤΡΙΜΗΝΟΥ 2018** | |  |  |  |  |
|  |  | **τέλος Προηγούμενου έτους** | **Προηγούμενο τρίμηνο** | **3ο Τρίμηνο 2018** | **Μεταβολή** |
|  |  |  |  |  | **%** |
| **ΣΤΟΙΧΕΙΑ ΕΝΕΡΓΗΤΙΚΟΥ** | | **1** | **2** | **3** | **3\2** |
| **Α.** | **ΑΠΑΙΤΗΣΕΙΣ** | **5.691.204,67** | **5.700.397,43** | **5.689.903,16** | **1,00** |
|  | Απαιτήσεις από φόρους, τέλη κλπ | 5.641.826,25 | 5.651.019,01 | 5.640.524,74 | **1,00** |
| **2.** | Απαιτήσεις από Ελληνικό Δημόσιο | 0,00 | 0,00 | 0,00 | **#ΔΙΑΙΡ./0!** |
| **3.** | Λοιπές απαιτήσεις | 49.378,42 | 49.378,42 | 49.378,42 | **1,00** |
| **Β.** | **ΔΙΑΘΕΣΙΜΑ** | **8.459.512,77** | **9.150.446,06** | **8.940.832,54** | **0,98** |
| **1.** | Ταμείο | 4.014,03 | 3.480,85 | 11.995,50 | **3,45** |
| **2.** | Καταθέσεις όψεως και προθεσμίας | 8.455.498,74 | 9.146.965,21 | 8.928.837,04 | **0,98** |
| **Γ** | **ΜΕΤΑΒΑΤΙΚΟΙ ΛΟΓΑΡΙΑΣΜΟΙ ΕΝΕΡΓΗΤΙΚΟΥ** | **0,00** | **0,00** | **0,00** | **#ΔΙΑΙΡ./0!** |
| **1.** | Έξοδα επόμενων χρήσεων | 0,00 | 0,00 | 0,00 | **#ΔΙΑΙΡ./0!** |
| **2.** | Έσοδα χρήσεως εισπρακτέα |  | 0,00 |  | **#ΔΙΑΙΡ./0!** |
| **3.** | Λοιποί μεταβατικοί λογαριασμοί ενεργητικού | 0,00 | 0,00 | 0,00 | **#ΔΙΑΙΡ./0!** |
|  |  |  |  |  |  |
| **ΣΤΟΙΧΕΙΑ ΠΑΘΗΤΙΚΟΥ** | | **1** | **2** | **3** | **3\2** |
| **Α.** | **ΥΠΟΧΡΕΩΣΕΙΣ ΑΠΌ ΔΑΝΕΙΑ** | **877.821,00** | **776.084,72** | **770.203,79** | **0,99** |
| **1.** | Μακροπρόθεσμες υποχρεώσεις σε τράπεζες | 877.821,00 | 776.084,72 | 770.203,79 | **0,99** |
| **2.** | Βραχυπρόθεσμες υποχρεώσεις σε τράπεζες | 0,00 | 0,00 | 0,00 | **#ΔΙΑΙΡ./0!** |
| **Β.** | **ΛΟΙΠΕΣ ΥΠΟΧΡΕΩΣΕΙΣ** | **1.506.642,00** | **1.784.369,58** | **1.735.220,28** | **0,97** |
| **1.** | Προμηθευτές | 1.506.642,00 | 1.767.131,03 | 1.721.871,18 | **0,97** |
| **3.** | Υποχρεώσεις από φόρους τέλη |  | 17.238,55 | 13.349,10 | **0,77** |
| **4.** | Ασφαλιστικοί οργανισμοί |  |  |  | **#ΔΙΑΙΡ./0!** |
| **5.** | Λοιπές βραχυπρόθεσμες υποχρεώσεις |  |  |  | **#ΔΙΑΙΡ./0!** |
| **Γ** | **ΜΕΤΑΒΑΤΙΚΟΙ ΛΟΓΑΡΙΑΣΜΟΙ ΠΑΘΗΤΙΚΟΥ** | **0,00** | **0,00** | **0,00** | **#ΔΙΑΙΡ./0!** |
| **1.** | Έσοδα επόμενων χρήσεων | 0,00 | 0,00 | 0,00 | **#ΔΙΑΙΡ./0!** |
| 2. | Έξοδα χρήσεως δουλευμένα (πληρωτέα) | 0,00 | 0,00 | 0,00 | **#ΔΙΑΙΡ./0!** |
| 3. | Λοιποί μεταβατικοί λογαριασμοί παθητικού | 0,00 | 0,00 | 0,00 | **#ΔΙΑΙΡ./0!** |

Σύμφωνα με τα παραπάνω αποτελέσματα εκτέλεσης προϋπολογισμού Γ΄ τριμήνου έτους 2018, η πορεία υλοποίησης κρίνεται ικανοποιητική, όπως προκύπτει και από την ακόλουθη σύνοψη υπολογισμών της τριμηνιαίας ανάλυσης ελέγχου απόκλισης στοχοθεσίας έτους 2018



Ακολούθησε διαλογική συζήτηση και στη συνέχεια η κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και την έκθεση αποτελεσμάτων Γ΄τριμήνου 2018

**ΑΠΟΦΑΣΙΖΕΙ ΟΜΟΦΩΝΑ**

**Α.**  Εγκρίνει την έκθεση εσόδων-εξόδων Γ΄ Τριμήνου οικονομικού έτους 2018 του Δήμου Αρταίων , όπως ακριβώς αναφέρεται στο εισηγητικό μέρος της παρούσας.

**Β.** Την υποβολή της έκθεσης στο Δημοτικό Συμβούλιο, σύμφωνα και με το άρθρο 266 παρ.9 και την περ.β της παρ.1 του άρθρου 72 του Ν.3852/2010.

**Γ**. Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 528/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γ. Ντεκουμές*