**ΑΝΑΡΤΗΤΕΑ ΣΤΟ ΔΙΑΔΙΚΤΥΟ Αρ. Απόφασης 523 /2018**

 **ΑΔΑ:** 6ΘΘΠΩΨΑ-1ΗΒ

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 60ο/2018 Της 29Ης ΟΚΤΩΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πρακτικού επιτροπής διαγωνισμού της εργασίας: Εργασίες διαμόρφωσης αγροτικών δρόμων Δήμου Αρταίων ’’**

Στην Άρτα, σήμερα, 29-10-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **25839/25-10-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Λιλής Γεώργιος**  **6. Ζέρβας Κων/νος** | **ΑΠΟΝΤΕΣ**  **1.Βασιλάκη –Μητρογιώρου**  **Βικτωρία**  **2. Παπαϊωάννου Κων/νος**  **3. Κοσμάς Ηλίας** |

Στη συνεδρίαση παραβρέθηκε ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρικλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή έκανε δεκτή πρόταση του Προέδρου της να συζητηθούν έξι (6) έκτακτα θέματα.

Ο κ. Πρόεδρος εισηγούμενος το 3ο έκτακτο θέμα: **Έγκριση πρακτικού επιτροπής διαγωνισμού της εργασίας: Εργασίες διαμόρφωσης αγροτικών δρόμων Δήμου Αρταίων** έθεσε υπόψη της επιτροπής το από 16-10-2018 πρακτικό της επιτροπής διαγωνισμού το οποίο έχει ως εξής: Στο Δήμο Αρταίων σήμερα την 16/10/2018, ημέρα Τρίτη και ώρα 10:30π.μ. συνήλθε σε τακτική συνεδρίαση στο Δημοτικό κατάστημα Δήμου Αρταίων, η επιτροπή διενέργειας διαγωνισμού του άρθρου 221 παρ.1 του Ν.4412/2016, η οποία συγκροτήθηκε με την υπ’ αριθμόν 9/2018 απόφαση της Οικονομικής Επιτροπής προκειμένου να προβεί στην αποσφράγιση και αξιολόγηση των προσφορών που κατατέθηκαν στο πλαίσιο διενέργειας του συνοπτικού διαγωνισμού για την υπηρεσία με τίτλο **«Εργασίες διαμόρφωσης αγροτικών δρόμων Δήμου Αρταίων»** (Αριθμ. Διακήρυξης 23646/4-10-18)

Στη συνεδρίαση της επιτροπής ήταν παρόντες:

1) Σακκάς Άγγελος (πρόεδρος)

2) Μπαλατσούκας Θεόδωρος (μέλος)

3) Κακκάβα Αντωνία (μέλος)

**1.** Η Επιτροπή άρχισε την ώρα 10:00π.μ. την παραλαβή των φακέλων προσφορών που κατέθεταν οι ενδιαφερόμενοι, καθώς και αυτών που είχαν αποσταλεί ταχυδρομικά στην υπηρεσία.

Μετά τη λήξη της προθεσμίας παραλαβής των προσφορών (10:30π.μ.), ο Πρόεδρος δήλωσε ότι δεν μπορεί να γίνει δεκτή καμία άλλη προσφορά και άρχισε η διαδικασία της αποσφράγισης.

Η Επιτροπή αποφάσισε η αποσφράγιση του φακέλου των δικαιολογητικών συμμετοχής και των οικονομικών προσφορών να γίνουν σε μία δημόσια συνεδρίαση.

2. Στη συνέχεια, η επιτροπή εξέτασε τα εξωτερικά στοιχεία των προσφορών (σφραγισμένος φάκελος κ.λ.π). Όλες οι προσφορές υποβλήθηκαν σε σφραγισμένο φάκελο, φέροντας τις ενδείξεις που απαιτούσε η διακήρυξη στο άρθρο 2.4. Συγκεκριμένα, προσφορές υπέβαλαν οι εξής:

|  |  |
| --- | --- |
| **Α/Α** | **Ονοματεπώνυμο** |
| 1 | Κιτσοπάνος Γεώργιος |
| 2 | Ελευθέριος και Λάμπρος Γεωργούλας Ο.Ε. |

**3.** Ακολούθως, η Επιτροπή αποσφράγισε τον κυρίως φάκελο προσφοράς καθώς και το φάκελο των δικαιολογητικών συμμετοχής, μονογράφησαν δε και σφραγίστηκαν από την Επιτροπή όλα τα δικαιολογητικά που υποβλήθηκαν, ανά φύλλο.

Οι διαγωνιζόμενοι και τα δικαιολογητικά που υπέβαλλαν, είναι τα εξής:

|  |  |  |
| --- | --- | --- |
| **Α/Α** | **Ονοματεπώνυμο** | **Δικαιολογητικά** |
| 1 | Κιτσοπάνος Γεώργιος | Έντυπο ΤΕΥΔ |
| 2 | Ελευθέριος και Λάμπρος Γεωργούλας Ο.Ε. | Έντυπο ΤΕΥΔ – Καταστατικό |

**4.** Η Επιτροπή κατόπιν του ελέγχου που διενήργησε, διαπίστωσε τα παρακάτω:

α. Η προσφορά του Κιτσοπάνου Γεώργιου δεν είναι σύμφωνη με το άρθρο 131 παρ. 6 & 7 του Ν 4412/2016, διότι σύμφωνα με την Τ.Ε.Υ.Δ του συμμετέχοντα (σελ 44) προτίθεται να αναθέσει μέρος της σύμβασης, που υπερβαίνει το 30% αυτής, στον Φώτιο Σκαλτσά υπό μορφή υπεργολαβίας, χωρίς να καταθέτει την σχετική Τ.Ε.Υ.Δ. του υπεργολάβου όπως όφειλε.

Επιπρόσθετα στο φάκελο της Τεχνικής του προσφορά, έχει καταθέσει Υπεύθυνη Δήλωση στην οποία δηλώνει ότι θα προβεί στη μίσθωση φορτηγού από τον Σκαλτσά Φώτιο γεγονός που αντιτίθεται όσων δηλώνει στην Τ.Ε.Υ.Δ. ότι στον Σκαλτά Φώτιο προτίθεται να αναθέσει υπό μορφή υπεργολαβίας το 50% της σύμβασης.

β. Η προσφορά της εταιρείας «Ελευθέριος και Λάμπρος Γεωργούλας Ο.Ε.» είναι σύμφωνη με τους όρους της διακήρυξης και γίνεται αποδεκτή.

5. Η επιτροπή προχώρησε στην αποσφράγιση των φακέλων των οικονομικών προσφορών των αποδεκτών προσφορών. Η οικονομική προσφορά του Κιτσοπάνου Γεώργιου δεν αποσφραγίστηκε και επιστρέφεται όπως ορίζεται στο άρθρο 3.1.2 της διακήρυξης.

6. Οι προσφερόμενες τιμές χωρίς Φ.Π.Α. που έγιναν δεκτές κατά τα παραπάνω, διαμορφώνονται ως εξής:

|  |  |  |  |
| --- | --- | --- | --- |
| **Α/Α** | **Ονοματεπώνυμο** | **Τιμή ανά ώρα** | |
| 1 | Ελευθέριος και Λάμπρος Γεωργούλας Ο.Ε. | Εκσκαφέα - Φορτωτή | 35,00 € |
| Φορτηγό | 35,00€ |

Η επιτροπή λαμβάνοντας υπόψη:

1. την υπ’ αριθ. 23646/4-10-18 Διακήρυξη του Δημάρχου

2. τις υποβληθείσες προσφορές

3. τις διατάξεις του Ν.4412/2016

προτείνει προς τη Οικονομική επιτροπή:

Την ανάδειξη της εταιρείας «Ελευθέριος και Λάμπρος Γεωργούλας Ο.Ε.» ως προσωρινού αναδόχου με τιμή ανά ώρα **35,00€** για τον Εκσκαφέα – Φορτωτή και **35,00€** για το Φορτηγό ( χωρίς Φ.Π.Α.) της υπηρεσίας με τίτλο **«Εργασίες διαμόρφωσης αγροτικών δρόμων Δήμου Αρταίων»** γιατί η προσφορά της είναι πλήρης, σύμφωνη με τους όρους της διακήρυξης και είναι η μοναδική.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 16-10-2018 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει το από 16-10-2018 Πρακτικό της Επιτροπής Διενέργειας Διαγωνισμού για την εργασία: **Εργασίες διαμόρφωσης αγροτικών δρόμων Δήμου Αρταίων**

**Β.** Την ανάδειξη της εταιρείας «Ελευθέριος και Λάμπρος Γεωργούλας Ο.Ε.» ως προσωρινού αναδόχου με τιμή ανά ώρα **35,00€** για τον Εκσκαφέα – Φορτωτή και **35,00€** για το Φορτηγό ( χωρίς Φ.Π.Α.) της υπηρεσίας με τίτλο **«Εργασίες διαμόρφωσης αγροτικών δρόμων Δήμου Αρταίων»** γιατί η προσφορά της είναι πλήρης, σύμφωνη με τους όρους της διακήρυξης και είναι η μοναδική.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 523 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*