**ΑΝΑΡΤΗΤΕΑ ΣΤΟ ΔΙΑΔΙΚΤΥΟ Αρ. Απόφασης 530 /2018**

 **ΑΔΑ: 6ΓΟ3ΩΨΑ-ΝΣΡ**

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 60ο/2018 Της 29Ης ΟΚΤΩΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη 2ου πρακτικού για την ανάδειξη οριστικού αναδόχου εκτέλεσης του έργου:** «**Αποκατάσταση ζημιών που προκλήθηκαν από θεομηνίες του έτους 2015 και έργα πρόληψης νέων (Β΄ φάση)»**  **’’**

Στην Άρτα, σήμερα, 29-10-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **25839/25-10-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5. Λιλής Γεώργιος**  **6. Ζέρβας Κων/νος** | **ΑΠΟΝΤΕΣ**  **1.Βασιλάκη –Μητρογιώρου**  **Βικτωρία**  **2. Παπαϊωάννου Κων/νος**  **3. Κοσμάς Ηλίας** |

Στη συνεδρίαση παραβρέθηκε ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρικλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή έκανε δεκτή πρόταση του Προέδρου της να συζητηθούν έξι (6) έκτακτα θέματα.

Ο κ. Πρόεδρος εισηγούμενος το 4ο τακτικό θέμα: **Έγκριση ή μη 2ου πρακτικού για την ανάδειξη οριστικού αναδόχου εκτέλεσης του έργου:** «**Αποκατάσταση ζημιών που προκλήθηκαν από θεομηνίες του έτους 2015 και έργα πρόληψης νέων (Β΄ φάση)»**  **.** έθεσε υπόψη της επιτροπής το από 24-10-2018 πρακτικό της επιτροπής διαγωνισμού το οποίο έχει ως εξής: Την 24η Οκτωβρίου, ημέρα Τετάρτη του έτους 2018, και ώρα 10:00 π.μ. συνήλθε σε τακτική συνεδρίαση η Επιτροπή Διενέργειας Διαγωνισμού του έργου «**Αποκατάσταση ζημιών που προκλήθηκαν από θεομηνίες του έτους 2015 και έργα πρόληψης νέων (Β΄ φάση)»** (ΑΔΑΜ Διακήρυξης : 18PROC002924008) η οποία συγκροτήθηκε με την αριθμ. 10/2018 Απόφαση της Οικονομικής Επιτροπής του Δήμου Αρταίων και αποτελείται από :

1. Γκανιάτσα Ευαγγελία Τοπογράφος Μηχανικός Π.Ε. (Πρόεδρος)

2. Κοντοστέργιου Αγορίτσα Πολ/κος Μηχ/κος Π.Ε. (Μέλος)

3. Γιαμούρης Ευάγγελος Μηχ/γος Μηχ/κος Π.Ε. (Μέλος)

για την ηλεκτρονική αποσφράγιση των δικαιολογητικών κατακύρωσης του έργου, του αναδειχθέντος μειοδότη (ΜΠΑΛΑΟΥΡΑΣ ΓΕΩΡΓΙΟΣ) που κατατέθηκαν στα πλαίσια του διαγωνισμού.

Επισημαίνεται ότι ο διαγωνισμός της αρ. πρωτ. 8113/04-04-2018 διακήρυξης διεξάγεται ηλεκτρονικά, σύμφωνα με τα αναφερόμενα σε αυτή, μέσω ΕΣΗΔΗΣ και είχε λάβει ως αύξοντα αριθμό (α/α) ηλεκτρονικού διαγωνισμού συστήματος τον αριθμό 72381.

Με την αρ. 305/2018 απόφαση της οικονομικής επιτροπής εγκρίθηκε το 1ο πρακτικό που αφορούσε τον προσωρινό ανάδοχο για το ανωτέρω έργο. Μετά την ενημέρωση όλων των συμμετεχόντων και αφού δεν υπήρχαν ενστάσεις η επιτροπή με τα αρ. πρωτ. 14437/18-06-2018, 24461/15-10-2018, 25435/23-10-2018 έγγραφα και μέσω της επικοινωνίας του υποσυστήματος ΕΣΗΔΗΣ κάλεσε τον «προσωρινό ανάδοχο» για την προσκόμιση των δικαιολογητικών κατακύρωσης τα οποία υπέβαλλε εμπρόθεσμα με τις αρ. πρωτ. 16581/10-07-2018, 25531/23-10-2018 αιτήσεις του, σύμφωνα με τις διατυπώσεις της διακήρυξης.

Σύμφωνα με την παρ. 6 άρθρο 103 του Ν. 4412/2016 διενεργήθηκε ο έλεγχος των δικαιολογητικών και κρίθηκαν ομοφώνως ως άρτια και πλήρη, όπως απαιτούνταν από την διακήρυξη.

Κατόπιν αυτού η επιτροπή γνωμοδοτεί ομόφωνα υπέρ της κατακύρωσης της με αρ. πρωτ. Διακήρυξης **8113/04-04-2018** Ανοικτού Δημόσιου ηλεκτρονικού μειοδοτικού διαγωνισμού για την ανάθεση του έργου «**Αποκατάσταση ζημιών που προκλήθηκαν από θεομηνίες του έτους 2015 και έργα πρόληψης νέων (Β΄ φάση)»** στον υποψήφιο «**ΓΕΩΡΓΟΠΟΥΛΟΣ – ΜΠΑΛΑΟΥΡΑΣ & ΣΙΑ Ο.Ε.**», με συνολική δαπάνη ύψους 157.304,18 € (χωρίς Φ.Π.Α.) και μέση έκπτωση Εμ = 46,49 %.

Μετά τα παραπάνω τίθεται υπόψη της Οικονομικής Επιτροπής το 2ο Πρακτικό της Επιτροπής Διενέργειας Διαγωνισμού του έργου: «**Αποκατάσταση ζημιών που προκλήθηκαν από θεομηνίες του έτους 2015 και έργα πρόληψης νέων (Β΄ φάση)»** και προτείνεται η λήψη απόφασης για:

1. Την ανάδειξη ως οριστικό ανάδοχο τον «**ΓΕΩΡΓΟΠΟΥΛΟΣ – ΜΠΑΛΑΟΥΡΑΣ & ΣΙΑ Ο.Ε.**», που πρόσφερε το ποσό των 157.304,18 € (χωρίς Φ.Π.Α.) και μέση έκπτωση Εμ = 46,49%, διότι προσέφερε την χαμηλότερη τιμή κατασκευής του έργου, καλύπτοντας όλες τις προϋποθέσεις συμμετοχής στον Διαγωνισμό.

2. Την κοινοποίηση της απόφασης έγκρισης του 2ου Πρακτικού σε όλους τους προσφέροντες, σύμφωνα με τη διακήρυξη.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 24-10-2018 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει το από 24-10-2018 2ο Πρακτικό της Επιτροπής Διενέργειας Διαγωνισμού για το έργο: «**Αποκατάσταση ζημιών που προκλήθηκαν από θεομηνίες του έτους 2015 και έργα πρόληψης νέων (Β΄ φάση)** »

**Β.** Την ανάδειξη ως οριστικού μειοδότη της εταιρείας «**ΓΕΩΡΓΟΠΟΥΛΟΣ – ΜΠΑΛΑΟΥΡΑΣ & ΣΙΑ Ο.Ε.**», που πρόσφερε το ποσό των 157.304,18 € (χωρίς Φ.Π.Α.) και μέση έκπτωση Εμ = 46,49%, διότι προσέφερε την χαμηλότερη τιμή κατασκευής του έργου, καλύπτοντας όλες τις προϋποθέσεις συμμετοχής στον Διαγωνισμό.

**Γ.** Την κοινοποίηση της απόφασης έγκρισης του 2ου Πρακτικού σε όλους τους προσφέροντες, σύμφωνα με τη διακήρυξη.

**Δ**. Κατά της παρούσας απόφασης σύμφωνα με τα άρθρα 360 & 361 του Ν. 4412/2016 δύναται να ασκηθούν όλα τα ένδικα μέσα και βοηθήματα.

**Ε.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 530 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*